Valeriu Răchită a făcut praf un jucător de la Rapid: ”Omul e din alt film!”
Cătălin Cîrjan, fotbalistul împrumutat de către Rapid de la Arsenal, nu a avut un sezon foarte bun la gruparea giuleșteană.
Ultimul meci în care Cătălin Cîrjan a apărut pe teren a fost victoria înregistrată de Rapid în fața celor de la FCU Craiova, scor 4-3.
Valeriu Răchită: ”Cîrjan vorbește mai mult decât joacă!”
De atunci, fotbalistul de 21 de ani nu a mai prins niciun minut, lucru ce l-a făcut pe Valeriu Răchită să lanseze un atac dur la adresa lui Cîrjan.
Răchită este de părere că, la începutul sezonului, a fost un entuziasm nejustificat față de fotbalistul împrumutat de la Arsenal, lucru confirmat ulterior prin faptul că acesta nu a demonstrat la gruparea bucureșteană.
”Eu la începutul campionatului am zis despre Cătălin Cîrjan că vorbește mai mult decât joacă. În toate interviurile, toate transmisiile tv, primul la microfon era Cătălin Cîrjan. Băi, frate, eu acum l-am descoperit pe Cătălin Cîrjan.
Auzisem de el că a făcut antrenamente cu Arteta, că e la Arsenal. Dar băi frate, e primul an al tău la seniori și tu dai mai multe interviuri decât să joci? Stai mă, întâi joacă și după poți să apari în fața camerelor.
De atunci mi-am dat seama că omul este în alt film. L-am văzut și în câteva meciuri și am zis că omul nu este ceea ce îi trebuie Rapidului”, a spus Valeriu Răchită, conform Fanatik.
- 400.000 de euro este cota de piață a lui Cătălin Cîrjan, potrivit Transfermarkt.
Florin Manea: ”Cîrjan a făcut o greșeală să se întoarcă în România!”
”Eu zic că a făcut o greșeală să se întoarcă în România. Nu joci la Arsenal, bun, te duci la Bournemouth, Luton, Bradford. Sunt o grămadă de echipe și trebuie să încerci să rămâi în fotbalul mare.
Asta vorbeam și cu Radu Drăgușin. Nivelul antrenamentelor este ceva incredibil. În momentul când cobori acest nivel și te antrenezi la intensitatea de aici, pierzi foarte mult și este greu să te întorci. E diferență mare între Italia și Anglia, nu mai zic între România și Anglia", a spus Florin Manea, pentru PRO TV și Sport.ro.
Urmăriți SPORT.RO și pe Google News